b'\n_START_ARTICLE_\nDTP-vaksine\n_START_PARAGRAPH_\nDTP-vaksinen, er en trippelvaksine mot sykdommene difteri, stivkrampe og kikhoste. Den ble innf\xc3\xb8rt som en del av det norske vaksineprogrammet i 1952. Per 2018 har det blitt tatt i bruk en sekskomponentsvaksine som i tillegg beskytter mot poliomyelitt, Haemophilus Influenzae type B og Hepatitt B (DTP-IPV-Hib-Hepb). Vaksinen gis i flere omganger for \xc3\xa5 sikre resistens hos pasienten. Etter gjeldende vaksinasjonsprogram for Norge fra 2018 skal sekskomponentsvaksinen gis til barn i 3, 5 og 12 m\xc3\xa5neders alder. Barna f\xc3\xa5r en firekomponentsvaksine (DTP-IPV) 2. og 10. trinn p\xc3\xa5 barneskolen.'